Title: Magi og mirakler fra vikingtid til middelalder
Description: Religionsmøter skaper spørsmål og utfordrer til dialog. Hva er kultur, og hva er religion når vi begrunner tro og religiøs praksis? Hva er dogmatisk og hva er folkelig religion? Hvordan påvirker religionsmøter kvinners religiøse status? Da hedendom møtte kristendom for tusen år siden, var disse spørsmålene relevante. Kristendommen ble etter hvert den eneste lovlige religionen, men før dette skjedde, fant det sted en endringsprosess i religiøse forestillinger og praksiser. I denne boka belyses overgangen fra hedendom til kristendom med utgangspunkt i de universelle fenomenene magi og mirakel. Boka gir økt innsikt i en historisk periode som har en rekke paralleller til vår egen tid, hvor ulike religioner møtes og lever side om side i landene våre. Ved å sette norrøn magi og kristne mirakler i sammenheng formidler Røthe et svært viktig bidrag til middelalderforskningen. Boka kjennetegnes av et levende språk og retter seg mot et allment publikum.
Subjects: Christianity and other religions, Norse, History, Miracles, History of doctrines, Church history
Places: Scandinavia
Time periods: Middle Ages, 600-1500, To 1500